stanford-oval/wikipedia huggingface dataset:
Jedit
Jedien arvot ja oppimisvaiheet > Jediritari

Jediritari (engl. Jedi Knight) on kokenut kurinalainen jedi, joka on selviytynyt ”kokeistaan”. Jediritari on arvoista yleisin, mutta ”jediritaria” käytetään joskus myös yleisenä nimityksenä jedeistä. Lapsioppilaat ja padawanit kutsuvat jedimestareiden lisäksi myös jediritarin arvossa olevia ”mestareiksi”, vaikka jedimestari on erillinen arvo, ja jediritarit voivat opiskella vielä edistyneempiäkin taitoja kolmantena koulutusvaiheena. Kloonisotien aikaan jediritarit kantoivat joko ”komentajan” tai ”kenraalin” arvoa.
Viittä koetta, joiden suorittamista jediritarin arvon saavuttamiseen vaaditaan, kutsutaan taidon kokeeksi, rohkeuden kokeeksi, lihan kokeeksi, hengen kokeeksi ja viisauden kokeeksi. Poikkeuksellisesti jotkut padawanit ylennetään jediritarin arvoon, jos he tekevät jotain poikkeuksellisen sankarillista. Obi-Wan Kenobi ylennettiin jediritariksi, kun hän kukisti valosapelitaistelussa Naboolla sith-lordi Darth Maulin. Luke Skywalker sai Yodalta ainoaksi kokeekseen jediritarin arvoon nousemiseksi kohdata Darth Vader valosapelitaistelussa toisen kerran.
Jedien arvot ja oppimisvaiheet > Jedimestari

Jedimestari (engl. Jedi Master) on nimitys korkeasti koulutetuille ja erityisesti kunnioitetuille jedeille. Yleisin tapa nousta jedimestariksi on jediritarin arvoon nousemisen jälkeen suorittaa jedikoulutuksen kolmas vaihe sekä onnistuneesti kouluttaa vähintään yksi padawan jediritariksi asti. Obi-Wan Kenobille myönnettiin jedimestarin arvo hänen saatuaan Anakin Skywalkerin koulutus viimeistellyksi. Kloonisotien aikaan jedimestarit kantoivat ”kenraalin” arvoa.
Jedien arvot ja oppimisvaiheet > Muu hierarkia

Suurmestari (engl. Grand Master) on nimitys jedineuvoston vanhimmasta, kokeneimmasta ja parhaiten koulutetusta jedistä. Suurmestari on jedineuvoston äänestyksellä valittava arvo ja hänen tehtävänsä on valvoa jediritarikunnan tärkeimpien arvojen noudattamista sekä opastaa kaikkia muita jediritarikunnan jäseniä. Kloonisotien aikana tätä arvoa kantoi Yoda. Hän oli toiminut suurmestarina jo Uljaan tasavallan aikakaudelta asti, jolloin jediritarikunnassa oli Yodan lisäksi kaksi muutakin suurmestaria: Vetar ja Lahru.
Korkeimman neuvoston mestari (engl. Master of the High Council) on nimitys jedineuvoston puheenjohtajana toimivalle jedimestarille. Hän johtaa ja valvoo jedineuvoston kokoontumisia, ollen suurmestarin ohella jediritarikunnan toinen vaikutusvaltaisimmista jäsenistä, sekä toimii jediritarikunnan edustajana myös Tasavallan senaatille tai ylikanslerille puhuttaessa. Kloonisotien aikaan tätä arvoa kantoi Mace Windu.
Pääarkistonhoitaja (engl. Chief Librarian of the Archives) valvoo jedien arkistoa ja holokron-holveja sekä johti muita arkistonhoitajia. Kloonisotien aikaan tätä arvoa kantoi Jocasta Nu.
Jedikenraali on jedimestarien ja joidenkin jediritareiden kantama arvonimi Tasavallan armeijassa.
Jedikomentaja on padawanien ja joidenkin jediritareiden kantama arvonimi Tasavallan armeijassa.
Valosapelit

Jedien tunnetuin ase on valosapeli. Heidän lisäkseen myös sithit käyttävät niitä, vaikka jedit pitävät niitä enemmän työkaluina ja sithit enemmän aseina. Jedien valosapeliden terissä on yleensä kylmä väri, kuten sininen, vihreä tai valkoinen (temppelivartioiden valosapeleiden terä ovat keltaiset ja Mace Windun valosapelin terä violetti), kun taas sithien valosapeliden terät ovat aina punaiset. Terän väri riippuu sapelin ytimenä olevan kyberkristallin väristä. Jedit käyttävät kristalleja, joilla on niiden luonnollinen väri. Kaanonissa sithien punaiset kristallit ovat ”haavoitettuja” tai ”vuotavia”, pakotettu väkisin sithin tahdon alle, kun taas Legends -jatkumossa sithien käyttämät kristallit ovat synteettisiä. Jeditemppelivartijoiden keltateräiset valosapelit ovat kaksiteräisiä kokoontaitettavia valosapeleita, mutta muuten kaksiteräiset valosapelit ovat harvinaisia. Sith-lordi Darth Maul kuitenkin käyttää kaksiteräistä valosapelia ja inkvisiittorit käyttävät kaksiteräisiä valosapeleita, joiden terät kieppuvat niiden pyöreän kahvan ympärillä. Kylo Ren käytti ristiterävalosapelia, jossa kahvasta nousee kaksi lyhyttä vaakasuoraa terää.
Jeditemppeli

Galaktisen tasavallan viimeisinä vuosina jedien päätemppeli sijaitsi Tasavallan pääplaneetalla Coruscantilla. Temppelissä toimivat sekä jedien luostari ja kirjasto valaistuksen löytämiseen, jedien akatemia lapsioppilaiden ja padawanien kouluttamiseen, sekä jedien korkeimman neuvoston muodostama hallinto. Se perustettiin alun perin sithien muinaisen pyhätön päälle toimimaan Vanhan Tasavallan uudelleensyntymisen merkkiä sekä symbolina siitä, että Sith-imperiumin valta oli ohitse.
Kloonisotien viimeisenä päivänä, Darth Vaderiksi juuri kääntynyt Anakin ja 501. legioonan kloonisotilaat hyökkäsivät temppeliin, tuhotakseen jediritarikunnan sisältäpäin. Jedirtarikunnan tuhon jälkeen, temppelistä tehtiin keisarin palatsi sekä säilytyspaikka sithien artefakteille. Palpatine hallitsi sieltä Imperiumia 23 vuotta, kunnes hän siirsi valtaistuimensa Toiselle Kuolemantähdelle, jossa hänet myös kukistettiin Endorin taistelun aikana. Sithien oletetun tuhon jälkeen, Luke Skywalker, viimeinen jedi, rakennutti uuden jeditemppelin yhdelle jedien muinaisista planeetoista, Ossukselle. Mutta Ben Solon käännyttyä Kylo Reniksi ja surmattua hänen muut oppilaansa, Luke vetäytyi meriplaneetta Ahch-Tolla sijaitsevan jeditemppelin raunioille ja säilytti jedien pyhiä kirjoja temppeliin kuuluvana kirjastona toimivan uneti-puun sisällä, kunnes romunkerääjä Rey otti ne mukaansa opiskellakseen jediksi Luken kuoleman jälkeen.
Jedien kulttuurillinen vaikutus > Analyysi

William Stephensin mukaan jedeillä oli hyvin stoalainen suhtautuminen kärsivällisyyteen, velvollisuudelleen omistautumiseen, vakavuuteen, rauhallisuuteen, varovaisuuteen, hyväntahtoisuuteen, ilon tunteeseen, passiivisuuteen ja viisauteen. Hänen mielestään erityisesti Yoda edusti täydellisesti kaikkia näitä piirteitä.
Jedien kulttuurillinen vaikutus > Uskonto

Yksi Tähtien sodan suurimmista vaikutuksista populaarikulttuuriin oli jedien arvojen soveltaminen moderniin filosofiaan ja uskontoon, mistä myös alkunsa jedisminä tunnettu uskonto.
Aiheesta muualla

Wikimedia Commonsissa on kuvia tai muita tiedostoja aiheesta .
Jediritarikunta Tähtien sodan virallisilla sivuilla (englanniksi)
Jedit Wookieepediassa (englanniksi)
Jedit Jedipediassa
Géza Lakatos

| Géza Lakatos |
| --- | --- |
 Géza Lakatos.
Unkarin pääministeri
 29. elokuuta 1944 – 16. lokakuuta 1944  
Edeltäjä:  Döme Sztójay
Seuraaja:  Ferenc Szálasi
Henkilötiedot
Syntynyt: 30. huhtikuuta 1890 Budapest, Unkarin kuningaskunta
Kuollut: 21. toukokuuta 1967 (77 vuotta) Adelaide, Australia
Ammatti:  Sotilas, kenraalieversti
Puoliso:  Jano Lujza
Géza Lakatos (30. huhtikuuta 1890 Budapest, Unkari – 21. toukokuuta 1967 Adelaide, Australia) oli unkarilainen kenraali, joka toimi Unkarin pääministerinä toisen maailmansodan aikana elokuusta lokakuuhun 1944.
Lakatos oli Unkarin sotilasattašeana Prahassa 1928–1934. Toisessa maailmansodassa hän toimi elokuusta 1943 alkaen Unkarin toisen armeijan sekä huhti–toukokuussa 1944 lyhyesti ensimmäisen armeijan komentajana. Hänen sotilasarvonsa oli kenraalieversti.
Unkarin uusi pääministeri, kenraali Géza Lakatos, vannoo virkavalaansa Unkarin parlamentissa Budapestissä 29. elokuuta 1944.
Lakatosista tuli pääministeri, kun saksalaismielinen Döme Sztójay syrjäytettiin valtionhoitaja Miklós Horthyn tuella 29. elokuuta 1944. Lakatos perusti sotilashallituksen, joka muun muassa määräsi pysäyttämään Sztójayn käynnistämät Unkarin juutalaisten kuljetukset Saksaan. Lakatos aloitti rauhantunnustelut länsiliittoutuneiden ja lopulta myös Neuvostoliiton kanssa. Horthy julisti 15. lokakuuta Unkarin tehneen aselevon liittoutuneiden kanssa. Saksalaiset kuitenkin vastasivat kiristämällä Horthyn antautumaan heille. Tämän seurauksena äärioikeistolainen Nuoliristi-puolue suoritti 16. lokakuuta saksalaisten tukeman vallankaappauksen, ja perusti Unkariin nukkehallituksen, joka jatkoi sotaa. Lakatos jäi saksalaisten vangiksi.
Sodan jälkeen Lakatos asui Unkarissa, kunnes vuoden 1956 kansannousun aikana hän pääsi lähtemään maasta. Hän asettui Australiaan ja asui siellä loppuikänsä.
2 (luku)

| Luonnolliset luvut |
| --- | --- |
 2 ← 0 1 2 3 4 5 6 7 8 9 → 
Kardinaaliluku:  kaksi
Järjestysluku:  toinen
Numeromerkin nimi:  kakkonen
Tekijät:  1, 2
Alkutekijät:   2
Kantalukujärjestelmä:  binäärijärjestelmä
Roomalainen numero:  II
Kreikkalainen numero:  β'
Binääriluku:  10
Oktaaliluku:  2
Duodesimaaliluku:  2
Heksadesimaaliluku:  2
Vigesimaaliluku:  2
2 (kaksi) on luonnollinen luku, jota edeltää luku yksi ja seuraa luku kolme. Esseetyylisessä tekstissä kaksi kirjoitetaan yleensä kirjaimin.
Matematiikassa

2 on pienin alkuluku ja samalla ainoa parillinen alkuluku.
2 on kertoma-alkuluku.
2!+1 on kertoma-alkuluku.
2 on Mersennen alkuluvun  2^{2}-1 eksponentti.
2 on sama kuin sen kertoma eli  2!=2.
2 kuuluu Fibonaccin lukujonoon.
2 kuuluu Catalanin lukuihin.
Luvun toista potenssia kutsutaan kyseisen luvun neliöksi.
Lukua, jolla on tasan kaksi alkutekijää, kutsutaan puolialkuluvuksi.
Lukua, jolla on vähintään kaksi alkutekijää, kutsutaan yhdistetyksi luvuksi.
Lukua, jonka tekijöiden summa on kaksi kertaa luku itse, kutsutaan täydelliseksi luvuksi.
Janalla on kaksi päätepistettä.
2-kantalukujärjestelmä eli binäärijärjestelmä on erityisen tärkeä tietojenkäsittelytieteessä.
Luonnontieteissä

Heliumin järjestysluku jaksollisessa järjestelmässä on 2.
Vety-2 eli deuterium on vedyn vakaa isotooppi.
Vety-3:n eli tritiumin ja helium-4:n neutroniluku on 2.
Ydinfysiikassa luku 2 kuuluu maagisiin lukuihin.
Venus on Aurinkokunnan toinen planeetta.
Ihmisellä on monia ruumiinosia kaksi.
Muissa yhteyksissä

Helmikuu on vuoden toinen kuukausi, joka merkitään päivämäärää kirjoitettaessa usein numerolla 2.
Radioamatöörien kutsumerkeissä 2 on piirinumero entisen Uudenmaan läänin alueella.
Suomessa itsenäisyyspäivää juhlistetaan polttamalla ikkunassa kahta kynttilää.
DVD-aluekoodi 2 on käytössä Euroopassa, Lähi-idässä, Etelä-Afrikassa ja Japanissa.
Valtatie 2 kulkee Vihdin ja Porin välillä.
Kappalemäärään liittyvä ilmaisu pari tarkoittaa noin kahta kappaletta.
Aiheesta muualla

Kuvia tai muita tiedostoja aiheesta 2 (luku) Wikimedia Commonsissa
Varsinaiset meritähdet

| Varsinaiset meritähdet |
| --- | --- |
 Punameritähti (Asterias rubens)
Tieteellinen luokittelu
Domeeni::  Aitotumaiset Eucarya
Kunta::  Eläinkunta Animalia
Pääjakso::  Piikkinahkaiset Echinodermata
Luokka::  Meritähdet Asteroidea
Lahko::  Pihtimeritähdet Forcipulatida
Heimo::  Varsinaiset meritähdet Asteriidae  Gray, 1840
Katso myös
   Varsinaiset meritähdet Wikispeciesissä   Varsinaiset meritähdet Commonsissa 
Infobox OKNimi-testi OK: 
Varsinaiset meritähdet (Asteriidae) on pihtimeritähtiin kuuluva heimo.
Taksonomia ja anatomia

Varsinaisiin meritähtiin luetaan kuuluvaksi 39 sukua ja noin 180 lajia. Varsinaisten meritähtien tukiranka koostuu pienistä luulevyistä eli ossikkeleista. Ne aiheuttavat ihon nystyt ja piikit. Sädehaaroja heimon lajeilla on tyypillisesti 5–15, ja niissä on pihteja eli pedikellaarioita (lat. pedicellaria, yks. gen. pedicellariae).
Levinneisyys ja elintavat

Varsinaisia meritähtiä tavataan erityisesti lauhkeista ja kylmistä vesistä ja lämpimillä alueilla ne ovat syvien vesien lajeja. Heimon lajit  ovat petoja ja syövät erityisesti nilviäisiä ja äyriäisiä.
Nimbus (yritys)

Nimbus on ruotsalainen venevalmistaja. Sen pääkonttori sijaitsee Göteborgissa.
Nimbusin merkkejä ovat olleet Nimbus, Ryds, Paragon Yachts ja Storebro.
Nimbuksia valmistettiin Suomessa Bellan tehtaalla Kuopiossa vuoteen 2023.
Vuonna 2023 Nimbuksen talliin kuuluivat suomalaislähtöiset Paragon, Alukin, Aquador, Bella, Falcon ja Flipper sekä yhdysvaltalaislähtöinen EdgeWater. Tuotantoa on omilla tehtailla Ruotsissa, Suomessa ja Yhdysvalloissa sekä alihankkijoilla Suomessa ja Puolassa.
Vuodesta 2006 lähtien Nimbuksen omisti pääomasijoitusyhtiö Altor.
2008 Nimbus osti suomalaisen Paragon Yachtsin
Nimbus hakeutui konkurssiin 2012 jonka jälkeen suomalainen Bella-Veneet neuvotteli sen venemerkkien ostamisesta, mutta loppujen lopuksi Nimbusin ja Paragonin osti R12-niminen sijoitusyhtiö. Vuonna 2018 Nimbus osti Bella-Veneet ja sen merkit Bellan, Flipperin, Aquadorin ja Falconin.
Vuonna 2024 Nimbus Group ilmoitti lopettavansa Aquador-, Bella-, Falcon- ja Flipper-veneiden valmistuksen Kuopiossa ja Luodossa sijaitsevilla tehtaillaan. Yhtiö olisi irtisanonut Kuopiosta 108 työntekijää ja Luodon tehtaalta 30 työntekijää, mutta ensin ilmoitettiin Luodon tehtaan toiminnan jatkuvan, ja sitten lomautettu henkilöstö kutsuttiin takaisin töihin ja veneiden valmistuksen kerrottiin jatkuvan molemmissa tehtaissa: Kuopiossa vuoden 2025 loppuun ja Luodossa vielä senkin jälkeen. Nimbus on käynyt kauppaa Bella-Veneet-yhtiön tuotemerkkien myynnistä takaisin niiden perustajalle Raimo Sonniselle.
Aquador-veneiden valmistus jatkuu Puolassa.
Aiheesta muualla

Nimbus (Arkistoitu – Internet Archive) (ruotsiksi)
Farscape

| Farscape |
| --- | --- |

Tyyli:  scifi
Kestoaika:  44–50 minuuttia
Luoja(t):  Rockne S. O'Bannon
Pääosissa:   Ben Browder  Claudia Black  Anthony Simcoe  Lani John Tupu  Jonathan Hardy  Gigi Edgley 
Alkuperämaa:    Australia   Yhdysvallat 
Alkuperäiskieli:  englanti
Verkko:    Nine Network   Sci-Fi Channel 
Esitetty:  19. maaliskuuta 1999 –  21. maaliskuuta 2003
Tuotanto
Tuottaja(t):   Sue Milliken  Tony Winley  Matt Carroll 
Vastaava(t) tuottaja(t):   Robert A. Halmi  David Kemper  Brian Henson  Richard Manning  Juliet Blake 
Ohjaaja(t):   Tony Tilse  Rowan Woods  Andrew Prowse  Ian Watson 
Käsikirjoittaja(t):   David Kemper  Justin Monjo  Richard Manning 
Säveltäjä(t):   Guy Gross  Braedy Neal  Chris Neal  Subvision 
Tuotantoyhtiö(t):   The Jim Henson Company  Nine Films and Television  Hallmark Entertainment  A&E 
Seuraaja:  Farscape: The Peacekeeper Wars (2004)
Aiheesta muualla
IMDb 
Farscape on Rockne S. O'Bannon luoma australialais–yhdysvaltalainen scifisarja. Sarjaa tuotettiin alkujaan Nine Network–televisiokanavalle.
Se on Muppeteista tunnetun Jim Henson Companyn tuotantoa, mikä näkyy muun muassa siinä, että kaksi sarjan päähenkilöistä on animoituja nukkeja.
Alkujaan viiden tuotantokauden mittaiseksi suunniteltu sarja lopetettiin yllättäen neljännen kauden jälkeen, joka jätti suuren cliffhangerin. Tämän jälkeen Brian Henson, toinen tuottajista hankki Farscapen oikeudet jatkaakseen juonta eteenpäin Farscape: The Peacekeeper Wars minisarjan avulla.
Rockne S. O'Bannon on kertonut vuonna 2017 suunnittelevansa jatkoa sarjalle.
Juoni

Sarjan päähenkilö on astronautti John Crichton, joka on suorittamassa koelentoa uudenlaisella Farscape-aluksella, mutta joutuukin madonreiän kautta toiselle puolelle galaksia keskelle avaruustaistelua. Siellä hänet tempaistaan mukaan Moya-nimisen elävän avaruusaluksen ja sen omalaatuisen miehistön seikkailuihin.
Koko sarjaa hallitsee kaksi pääjuonta. John Crichton saa lähes vahingossa tietoa madonreikien toiminnasta ja hallinnasta. Scorpius ymmärtää tämän tiedon suunnattoman sotilaallisen arvon ja pyrkii keinoja kaihtamatta saamaan sen, Crichton taas ei soisi sitä Rauhanturvaajien käyttöön. 
Kenties vieläkin keskeisempänä teemana kulkee koko sarjan läpi ihmisastronautti Crichtonin ja sebakealaissotilas Aeryn Sunin eeppisiin mittoihin syvenevä rakkaustarina.
Näyttelijät

| 0 | 1 | 2 |
| --- | --- | --- |
|  Ben Browder  | … |  John Crichton, astronautti   |
|  Claudia Black  | … |  Aeryn Sun, sebakealainen Rauhanturvaaja   |
|  Anthony Simcoe  | … |  Ka D'Argo, luxilainen sotilas   |
|  Lani John Tupu  | … |  Pilotti, elää aluksen (Moya) kanssa symbioosissa   |
|  Jonathan Hardy  | … |  Dominar Rygel XVI, hynerialainen syrjäytetty hallitsija   |
|  Gigi Edgley  | … |  Chiana, nebarilainen varas   |
|  Wayne Pygram  | … |  Scorpius, sebakealainen Rauhanturvaajakomentaja (sebakealais-skarralainen hybridi)   |
|  Virginia Hey  | … |  Pa'u Zotoh Zhaan, delvialainen pappi   |
|  Paul Goddard  | … |  Stark, stykeralainen orja   |
Mittayksiköt

Aika Farscapessa ilmaistaan tuttuja ajan yksiköitä vastaavilla yksiköillä. "Mikrot" tarkoittaa jokseenkin sekuntia, "arn" tuntia, "solar day" päivää ja "cycle" taas puolestaan vuotta. Pituusmittoina ovat "motra" ja "metra" joiden tarkka pituus ei ole tiedossa, mutta 600 motraa on "hieman yli puoli metraa" (What Was Lost, part 2 - Resurrection, tuotantokauden 4 toinen jakso). Metra on joka tapauksessa yli kilometrin.
Tuotanto

1990-luvun alkupuolella Rockne S. O'Bannonin ja Brian Hensonin suunnittelivat scifisarjaa nimeltä Space Chase. Myöhemmin nimeksi tuli Farscape.
Syyskuussa 2002 Sci-Fi Channel (silloin Vivendin omistuksessa) veti rahoituksen pois, jonka seurauksena sarjan viides tuotantokausi peruttiin. Syyksi ilmoitettiin sarjan tuottamisen olevan liian kallista pieniin katsojamääriin verrattuna.
Sarjan fanien suuren tuen myötä The Jim Henson Company sai tarvitsemansa rahoituksen tuottaakseen minisarjan Farscape: The Peacekeeper Wars, joka jatkaa mihin jäätiin sarjan neljännen kauden finaalijaksossa.
Esittäminen

Sarjan ensiesitys tapahtui australialaisella Nine Network–kanavalla. Tuon jälkeen sitä esitti Kanadassa YTV, Yhdysvalloissa Sci-Fi Channel ja Britanniassa BBC Two. Suomessa sarjaa on esittänyt TV5.
Aiheesta muualla

Farscape Internet Movie Databasessa (englanniksi)
Farscape TV.comissa (Arkistoitu – Internet Archive) (englanniksi)
Heinrich Müller

Heinrich Müller, oikealla
Heinrich Müller (s. 28. huhtikuuta 1900 München – katosi 1. toukokuuta 1945) oli saksalainen SS- ja poliisin kenraaliluutnantti (SS-Gruppenführer) sekä Gestapon päällikkö. Müller kuului Adolf Hitlerin sisäpiiriin. Müller tunsi Hitlerin jo ensimmäisen maailmansodan ajalta.lähde?
Mülleriä pidetään yhtenä holokaustin pääsuunnittelijoista. Hän otti osaa Wannseen konferenssiin, jossa päätettiin juutalaisten joukkotuhosta. Hän oli yksi kokoukseen osallistuneista toisen portaan natsijohtajista Adolf Eichmannin, Roland Freislerin ja Reinhard Heydrichin ohella. Hän katosi toukokuussa 1945, ja hänen oletetaankin kuolleen puna-armeijan vallatessa Berliiniä. Joidenkin salaliittoteorioiden mukaan hän kuitenkin olisi paennut Yhdysvaltoihin ja työskennellyt siellä CIA:n hyväksi. Kummastakaan teoriasta ei ole varmuutta.
Heinrich Müller syntyi köyhään katolilaiseen perheeseen 28. huhtikuuta 1900. Müller liittyi Saksan armeijaan ja osallistui ensimmäiseen maailmansotaan itärintamalla saaden rautaristin palveluksestaan. Sodan jälkeen Müller työskenteli poliisina (mutta ei ollut Freikorpsin jäsen) Baijerissa missä hän erikoistui keräämään tietoja Saksan kommunistisen puolueen jäsenistä. Näihin aikoihin Heinrich Mülleristä tuli kansallissosialistisen puolueen vahva tukija nähtyään Punaisen armeijan teloittavan useita panttivankeja. Vuonna 1934 Reinhard Heydrich otti Müllerin palvelukseensa johtamaan Gestapoa. Heinrich Müller määrättiin johtamaan salaista poliisia vuonna 1939. Müllerin tehtävänä oli seurata kansallissosialistien vastaisia oppositio-liikkeitä, kuten kommunisteja, sosialisteja, liberaaleja sekä juutalaisia.
Reinhard Heydrichin salamurhan jälkeen 1942, Müller työskenteli läheisesti hänen sijaisensa Ernst Kaltenbrunnerin kanssa. Heinrich Müllerillä oli myös läheiset välit Gestapon juutalaisasiain osaston johtajan Adolf Eichmannin kanssa. Kun kävi ilmeiseksi että Saksa häviää sodan, Müller alkoi suunnitella pakoaan. Todistettavasti Heinrich Müller nähtiin elävänä Berliinissä Adolf Hitlerin bunkkerissa 1. toukokuuta 1945, päivä Hitlerin itsemurhan jälkeen. Müllerin henkilöpapereilla varustettu ruumis löydettiin elokuussa 1945 Berliinistä haudattuna entisen ilmailuministeriön tontille.
Heinrich Müllerin uskottiin paenneen Etelä-Amerikkaan, mutta eräs Mossadin agentti väitti nähneensä Müllerin poistuneen 1967 tämän pojan asunnolta Münchenissä. Mossad ei kuitenkaan päässyt hänen jäljilleen.lähde?
Berliner Zeitung kertoi marraskuussa 2013, että Müllerin hauta on löytynyt Berliinistä juutalaiselta hautausmaalta. Gestapo oli tuhonnut hautausmaan vuonna 1943, mutta se muutettiin keväällä 1945 sotilaiden ja siviilien joukkohaudaksi. Kuuteentoista joukkohautaan on haudattu 2 425 kuollutta.
Aiheesta muualla

Kuvia tai muita tiedostoja aiheesta Heinrich Müller Wikimedia Commonsissa
What Happened To Gestapo Chief And Nazi War Criminal Heinrich Müller?
| Auktoriteettitunnisteet  |
| --- | --- |
Kansainväliset:  FAST  ISNI  VIAF  WorldCat 
Kansalliset:  Norja  Ranska  BnF data  Saksa  Israel  Yhdysvallat  Ruotsi  Latvia  Tšekki  Puola 
Henkilöt:  Deutsche Biographie  DDB 
Muut:  IdRef
Ferratum

| Ferratum Oyj |
| --- | --- |

Yritysmuoto:  julkinen osakeyhtiö
Osake:  FWB: FRU
ISIN:  FI4000106299
Perustettu:  2005
Toimitusjohtaja:  Jorma Jokela
Kotipaikka:  Helsinki, Suomi
Toimiala:  finanssipalvelut
Tuotteet:  mobiilipankki mikrolainat
Liikevaihto:  154,1 milj. EUR (2016)
Liikevoitto:  45,5 milj. EUR (2016)
Henkilöstö:  692 (2016)
Tytäryhtiöt:  Ferratum Finland Oy
Kotisivu:  ferratumgroup.com ferratumbank.fi
Infobox OKVirheellinen NIMI-arvo: 
Ferratum Oyj (vuoteen 2014 JT Family Holding Oy ) ja sen tytäryhtiöt muodostavat Ferratum-konsernin (“Ferratum” tai “Konserni”), joka on kansainvälinen mobiilien rahoituspalvelujen tuottaja. Ferratum-konserni, jonka pääkonttori sijaitsee Helsingissä, aloitti toimintansa toukokuussa 2005 ja on laajentanut toimintaansa Euroopassa, Pohjois- ja Etelä-Amerikassa ja APAC-alueella. Ferratum toimii nykyään Euroopassa, Pohjois- ja Etelä-Amerikassa ja APAC-alueella. EU:n pankkitoimintalupa mahdollistaa sen toiminnan kaikissa EU-maissa.
Historia ja perustaja

Ferratumin perusti vuonna 2005 konsernin perustaja ja toimitusjohtaja Jorma Jokela. Hän opiskeli laskentatointa Kuopion kauppaopistossa ja Suomen Liikemiesten Kauppaopistossa Helsingissä. Hän perusti Helsingissä Jokela Capital Oy:n, jonka toimitusjohtajana hän toimi vuosina 1998–2000. Sittemmin hän myi Jokela Capitalin liiketoiminnan vuonna 2004. Vuonna 2005 hän perusti Ferratumin ja on ollut sen toimitusjohtaja yrityksen perustamisesta lähtien.
Frankfurtin pörssiin listautuminen

Ferratum listautui Frankfurtin pörssin päälistalle 6. helmikuuta 2015. Ferratum oli pörssin ensimmäinen finanssiteknologiayritys. Listautumisen yhteydessä Ferratum myi osakkeitaan kansainvälisille institutionaalisille sijoittajille. Osakkeiden myyntihinta oli 17 euroa, joilla yhtiön markkina-arvo oli noin 370 miljoonaa euroa. Yhtiölle kerättiin yhteensä 48 miljoonaa euroa sen tulevan kasvun rahoittamiseksi uusille tuotealueille ja liiketoiminnan laajentamiseksi. Listautumisen jälkeen Jorma Jokela on yhä yhtiön suurin osakkeenomistaja.
Aiheesta muualla

Ferratum Group (Arkistoitu – Internet Archive)
Vuosiraportti 2014
Thainyrkkeily

| Thainyrkkeily |
| --- | --- |

Tunnetaan myös nimillä:  muay thai, thaiboxing, thai kickboxing, tharshanning
Alkuperämaa:   Thaimaa
Vaikutteet:  Muay boran, Krabi krabong
Löydä lisää urheiluaUrheilun teemasivulta
Thainyrkkeily (thaiksi มวยไทย, muay thai) on muay boranista ja muinaisesta thaimaalaisesta sotataidosta, krabi Krabongista kehittynyt kamppailulaji, joka on Thaimaan kansallisurheilulaji ja tärkeä osa maan kulttuurihistoriaa. Thainyrkkeily on pystyottelulaji, jossa tekniikkavalikoimaan kuuluvat erilaiset lyönnit, kyynärpäälyönnit, potkut, polvipotkut, kiinniotto- ja puolustustekniikat sekä pystypaini eli thaipaini. Matossa otteleminen ei kuulu lajiin. Ottelut käydään nyrkkeilykehässä kehätuomarin valvonnan ja arvostelutuomareiden ottelijoiden tekniikoiden arvostelun alaisuudessa. Laji tunnetaan erityisesti polvipotku- ja kyynärpäälyöntitekniikoistaan.
Suomeen laji saapui kun Janne ja Kai Mustonen avasivat maan ensimmäisen thainyrkkeilysalin Turkuun vuonna 1984. Suomen Muaythai-liitto on thainyrkkeilyn virallinen lajiliitto Suomessa. Liittoon kuuluu 44 jäsenseuraa, ja se on kansainvälisten lajiliittojen International Federation of Muaythai Amateur (IFMA) sekä European Muaythai Federation (EMF) jäsen.
Vaikka thainyrkkeilyn harjoittelu tähtää ottelemiseen, on lajista kehittynyt myös tehokas kuntoilun ja itsensä kehittämisen muoto.